ทุนสำรองประเทศลดลง 1,000 ล้านเหรียญสหรัฐ
ธปท.เผยทุนสำรองระหว่างประเทศลดลง 1,000 ล้านเหรียญสหรัฐ อยู่ที่ระดับ 1.859 แสนล้านเหรียญสหรัฐ คาดเป็นผลจากภาระดูแลค่าเงินบาทลดลง
17 มิ.ย. 2554

ธปท.เผยทุนสำรองระหว่างประเทศลดลง 1,000 ล้านเหรียญสหรัฐ อยู่ที่ระดับ 1.859 แสนล้านเหรียญสหรัฐ คาดเป็นผลจากภาระดูแลค่าเงินบาทลดลง
ธนาคารแห่งประเทศไทย(ธปท.) รายงานฐานะเงินสำรองระหว่างประเทศ ณ วันที่ 10มิ.ย.ปีนี้ อยู่ที่ระดับ 1.859 แสนล้านเหรียญหรัฐ หรือประมาณ 5.651 ล้านล้านบาท ลดลง 1,000 ล้านเหรียญสหรัฐ หรือประมาณ 3 หมื่นล้านบาท จากสัปดาห์ก่อนหน้าอยู่ที่ระดับ 1.869 แสนล้านเหรียญสหรัฐ หรือประมาณ 5.666 ล้านล้านบาท ด้านฐานะสุทธิการซื้อเงินตราต่างประเทศล่วงหน้าแลกกับเงินบาทอยู่ที่ 2.37 หมื่นล้านเหรียญสหรัฐ ลดลง 400 ล้านเหรียญสหรัฐ จากสัปดาห์ก่อน 2.41 หมื่นล้านเหรียญสหรัฐ 
ส่งผลให้ทุนสำรองระหว่างประเทศสุทธิ เมื่อรวมทุนสำรองระหว่างประเทศกับฐานสุทธิการซื้อเงินตราต่างประเทศล่วงหน้าแลกกับเงินบาทอยู่ที่ระดับ 2.096 แสนล้านบาท 
ทั้งนี้ คาดว่าสาเหตุที่ทุนสำรองลดลงน่าจะเป็นมาจากภาระที่ต้องเข้าซื้อเงินเหรียญสหรัฐทันทีในตลาดเข้าเก็บในทุนสำรอง เพื่อดูแลคาเงินบาทแข็งคาหรือผันผวนลดน้อยลง เนื่องจากการเคลื่อนไหวของเงินบาทในในปัจจุบันเฉลี่ยอยู่ที่ระดับ 30-31 บาทต่อเหรียญสหรัฐ ซึ่งค่อนข้างสมดุลเหมาะสมกับภาวะเศรษฐกิจ ไม่กระทบภาคส่งออกและนำเข้ามาก